मुंबई: कांग्रेस नेता संजय निरुपम की जुबान हमेशा फिसलती रहती है. कभी स्मृति ईरानी पर दो कौड़ी की महिला जैसी टिप्पणियां करने वाले निरुपम नेे बुधवार को प्रधानमंत्री नरेंद्र मोदी पर विवादित टिप्‍पणी कर दी. मुंबई कांग्रेस अध्यक्ष संजय निरुपम के कल दिए विवादित बयान के बाद भाजपा ने उन्हें आड़े हाथोंं लिया है. भाजपा की महाराष्ट्र इकाई की प्रवक्ता शाइना एनसी ने निरुपम के बयान के बाद उन्हें ‘‘मानसिक तौर पर विक्षिप्त’’ करार दिया. कल शाम भाजपा नेता शाइना एनसी ने ट्वीट पर इस यह टिप्पणी की.